**Սըր Ջոն Մարքս Թեմփլթոն** (անգլ.՝ John Marks Templeton, նոյեմբերի 29, 1912(1912-11-29), Winchester, Թենեսի, ԱՄՆ - հուլիսի 8, 2008(2008-07-08), Նասաու, Բահամյան Կղզիներ), ամերիկացի և անգլիացի գործարար և բարերար, ով իր կարողության մեծ մասը նվիրաբերեց կրոնին և գիտությանը։

Կենսագրություն
--------------

Ջոն Թեմփլթոնը ծնվել է 1912 թվականին Թենեսի նահանգի Վինչեստեր քաղաքում՝ ապահովված ընտանիքում։ Հայրը բիզնեսով էր զբաղվում, ուներ բամբակի վերամշակման մեքենա և բամբակի պահեստներ, պարարտանյութ վաճառող ընկերություն, ապահովագրական գործակալություն և այլն։ Մայրը, որպես Պրեսբիտերական եկեղեցու ակտիվ ծխական, զբաղվում էր բարեգործությամբ։

Համալսարանական տարիներին նա կապված է եղել «Zeta Psi» եղբայրության հետ և ընտրվել Է «Elihu» գաղտնի ընկերության անդամ։ 1934 թվականին դարձել է կուրսի լավագույն շրջանավարտը։ Ստացել է Ռոդսի կրթաթոշակ Օքսֆորդի համալսարանում սովորելու համար։ Օքսֆորդի համալսարանում, սովորել է նաև իրավունք։ Այստեղ առաջին անգամ ծանոթացել է Միքելանջելո Անտոնիոնիի հետ, ում հետ երկարամյա բարեկամություն է հաստատել։

Թեմփլթոնն իր ողջ կյանքում եղել է Պրեսբիտերական եկեղեցու անդամ և 42 տարի եղել է Փրինսթոնի աստվածաբանական ճեմարանի հոգաբարձուների խորհրդի անդամ, որից 12 տարի եղել է դրա նախագահը։

Թեմփլթոնը դարձավ միլիարդատեր, առաջինն օգտագործելով դիվերսիֆիկացված միջազգային փոխադարձ հիմնադրամներ։ Նրա «Templeton Growth, Ltd.» ընկերությունը (ներդրումային հիմնադրամ), որը հիմնադրվել է 1954 թվականին, առաջիններից էր, ով 1960-ականների կեսերին ներդրումներ կատարեց Ճապոնիայի տնտեսության մեջ։ Նա 1939 թվականին գնեց տարբեր ընկերությունների 100-ական բաժնետոմսեր, մեկ բաժնետոմսի համար վճարելով 1 դոլարից պակաս և շահույթ ստացավ՝ վաճառելով դրանք 4 տարվա ընթացքում։ 1954 թվականից մինչև 1999 թվականը, երբ Թեմփլթոնը կառավարում էր «Templeton Growth Fund»-ը, սկզբնական ներդրված յուրաքանչյուր $10,000-ը վերածվեց $2 միլիոնի՝ 14,5% միջին տարեկան եկամտաբերությամբ։

2006 թվականին Ջոն Թեմփլթոնը անգլիական «The Sunday Times» թերթի կողմից կազմված ամենահարուստ մարդկանց ցուցակում 129-րդ տեղում էր։ Նա մերժեց ֆոնդային շուկայի վիճակի տեխնիկական վերլուծությունը՝ փոխարենը օգտագործելով ֆունդամենտալ վերլուծություն։ «Money» ամսագիրը 1999 թվականին նրան անվանել է «20-րդ դարի թերևս ամենամեծ բաժնետոմսերի հավաքող»։

1968 թվականին Թեմփլթոնը բարձր հարկերի պատճառով հրաժարվեց ԱՄՆ քաղաքացիությունից, ստացավ Բահամյան կղզիների և Մեծ Բրիտանիայի երկքաղաքացիություն, բնակվեց Բահամյան կղզիների Նասաու քաղաքում, որտեղ 95 տարեկանում մահացավ թոքաբորբից։

1996 թվականին Թեմփլթոնը ընդգրկվել է Ամերիկյան բիզնեսի փառքի սրահում։

Ընտանիք
-------

1937 թվականին ամուսնացել է Ջուդիթ Ֆոլկի հետ։ Նրանք ունեին երեք երեխա՝ Ջոն Թեմփլթոն կրտսերը, Էնն ու Քրիստոֆերը։ Ջուդիթ Ֆոլկ-Թեմփլթոնը մահացել է 1951 թվականին։ 1958 թվականին Թեմփելթոնը նորից ամուսնացավ՝ Իրեն Ռեյնոլդս Բաթլերի հետ, ով մահացել է 1993 թվականին։

Բարեգործություն
---------------

Բարեգործական նպատակներով Թեմփլթոնը հիմնադրեց Ջոն Թեմփլթոնի հիմնադրամ, Թեմփլթոն մրցանակ և Թեմփլթոնի գրադարան Սյուանիում՝ իր հայրենի Թենեսի նահանգում։

1984 թվականին նա մեծ գումար է նվիրաբերել Օքսֆորդի կառավարման հետազոտությունների կենտրոնին՝ Թեմփլթոն քոլեջի վերածելու համար (անգլ.՝ Templeton College)՝ շեշտը դնելով բիզնեսի և մենեջմենթի ուսումնասիրության վրա։ 2007 թվականին քոլեջը վաճառեց իր կրթական ծրագիրը Սաիդ բիզնես դպրոցին (անգլ.՝ Saïd Business School)։ 2008 թվականի հոկտեմբերին Թեմփլթոն քոլեջը միավորվեց Գրին քոլեջի հետ (անգլ.՝ Green College)՝ ստեղծելով Գրին-Թեմփլթոն քոլեջը (Օքսֆորդի համալսարանի պատմության ամենաբացառիկ միաձուլումներից մեկը)։

Բարեգործական աշխատանքի համար 1987 թվականին Ջոն Թեմփլթոնը թագուհի Եղիսաբեթ II-ի կողմից արժանացել է ասպետի կոչման։

Թեմփլթոնը 2007 թվականին «Time» ամսագրի կողմից ճանաչվել է 100 ամենաազդեցիկ մարդկանցից մեկը։ Այս պատվին նա արժանացե է Ջոն Թեմփլթոնի հիմնադրամի ստեղծման՝ «գիտական հետազոտությունների միջոցով հոգևոր ըմբռնման ձգտման համար»։

Աշխատություններ
---------------

* *Riches for the Mind and Spirit: John Marks Templeton's Treasury of Words to Help, Inspire, and Live By*, 2006. ISBN 1-59947-101-9(անգլ.)
* *Faithful Finances 101: From The Poverty Of Fear And Greed To The Riches Of Spiritual Investing*, 2005. ISBN 1-932031-75-8(անգլ.)
* *Golden Nuggets from Sir John Templeton*, 1997. ISBN 1-890151-04-1(անգլ.)
* *Discovering the Laws of Life*, 1994. ISBN 0-8264-0861-3(անգլ.)
* *Is God the Only Reality? Science Points to a Deeper Meaning of the Universe*, 1994. ISBN 0-8264-0650-5(անգլ.)
* *Templeton Plan: 21 Steps to Personal Success and Real Happiness*, 1992. ISBN 0-06-104178-5(անգլ.)
* *The humble approach: Scientists discover God*, 1981. ISBN 0-8164-0481-X(անգլ.)

Ծանոթագրություններ
------------------

1. 1 2 3 4  *Deutsche Nationalbibliothek* Record #121164403 // Gemeinsame Normdatei (գերմ.) — 2012—2016.
2. 1 2  SNAC — 2010.
3. 1 2  Find A Grave — 1996.
4. 1 2
5. 1 2
6. ↑  *Tassone, A.* Antonioni. — Paris: Flammarion, 2007. — P. 37. (ֆր.)
7. ↑  «The Devout Donor» Archived 2007-05-19 at the Wayback Machine. // *Business Week*. — November 28, 2005. (անգլ.)
8. ↑  «Positive Psychology Network Concept Paper» Archived 2007-05-24 at the Wayback Machine. by Martin E. P. Seligman. — University of Pennsylvania. (անգլ.)
9. ↑  «Free Cash for Savvy Fools» // *MSNBC*. — April 12, 2007. (անգլ.)
10. 1 2  «John Templeton’s Five Steps for Financial Success» Archived 2007-09-27 at the Wayback Machine. by Mark Stousen. — December 11, 2005. (անգլ.)
11. ↑  «Testing the role of trust and values in financial decisions» // *Los Angeles Times*. — January 21, 2007. (անգլ.)
12. ↑  «An Investment Legend’s Advice» Archived 2008-10-22 at the Wayback Machine. by Bernard Condon. — February 4, 2004. (անգլ.)
13. ↑  «The Great Investors: John Templeton.» Archived 2019-02-18 at the Wayback Machine. — Alternative Stock Library. — Jan. 15, 2008(անգլ.)
14. ↑  «Sir John Templeton, Pioneer Investor and Philanthropist» Archived 2008-07-15 at the Wayback Machine. by John Templeton Foundation (անգլ.)
15. ↑  Арнольд, Глен, 2014, էջ 144
16. ↑  Templeton Saw It Coming Archived 2008-10-16 at the Wayback Machine.. — *Forbes*. — Jul. 7, 2008 (անգլ.)
17. ↑  «The Long Good-Bye» Archived 2019-09-20 at the Wayback Machine.. // *Forbes*. — March 28, 2005. (անգլ.)
18. ↑  Green Templeton College (անգլ.)
19. ↑  Caplan, Jeremy, and Coco Masters. "Time 100." *Time*, 14 May 2007: 84. (անգլ.)

Գրականություն
-------------

* The Great Investors. Lessons on Investing From Master Traders, 2014 (անգլ.)
* *Templeton L. C. Phillips S.* Investing the Templeton Way. — McGraw-Hill, 2008 (անգլ.)

Արտաքին հղումներ
----------------

* Ջոն Թեմփլթոնի հիմնադրամ (անգլ.)
* Կենսագրություն (անգլ.)
* Դեյվիդ Պլոցի հոդվածը slate.com կայքում (անգլ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | Մեծ կատալոնական · Օքսֆորդի կենսագրական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90809370 · BNE: XX1704532 · BNF: 12545268h · CiNii: DA05110797 · GND: 121164403 · ISNI: 0000000110050050 · LCCN: n80065206 · LNB: 000040767 · NKC: ola2005262829 · NLA: 61544117 · NLP: a0000002785147 · NTA: 110370201 · NUKAT: n98096949 · SUDOC: 083205004 · VIAF: 111545870 · WorldCat VIAF: 111545870 |

 |

 |